open-index/open-wikipedia-markdown huggingface dataset:
Grontol

**Grontol, blendhung, bledhus** utawa **blendhuk** yaiku panganan kang bahan dhasaré saka jagung kang wis dipipili saka janggelé, banjur dikum (direndhem) ana ing banyu kang diwènèhi enjet (basa Indonésia:*kapur sirih*). Pipilan jagung kang dikum banjur ditus lan didang nganti medhok ana ing dandang subluk ing sadhuwuring anglo. Sawisé mateng banjur diwur-wuri parutan klapa. Sawisé iku grontol wis siyap dianggo nyamikan. Ing karang padésan grontol asring dianggo ngirim sarapan kanggo wong macul utawa ngluku ing sawah utawa tegalan. Grontol biyasa dibuntel utawa dipincuk nganggo godhong gedhang utawa godhong jati. Ing jaman biyèn, grontol uga kerep dadi pengganti panganan pokok yaiku sega.

Grontol uga isa didadèkkake marning. Grontol teles isa langsung digoreng nganti garing mengko dadi marning, nanging mbutuhké wektu suwé. Saliyané kuwi, grontol bisa dipépé dhisik nganthi garing, banjur lagi digorèng.
Cowèk

.]]
 cilik]]

**Cowèk** iku piranti pawon kanggo nguleg sambel utawa bumbu liyané. Ing Indonésia cowèk lumrahé kagawé saka watu lan kayu. Ana uga sajinis cowèk kang kagawé saka lempung kang diobong, jenengé layah. Saliyané kanggo nguleg sambel, ing padésan layah bisa uga kanggo piring  mangan. Cowèk akèh didol ing pasar-pasar lan ing pusat kerajinan grabah. Ing dalan antara Semarang - Magelang akèh didagangaké cowèk kang kagawé saka watu gunung kang wernané klawu kapara ireng.

## Uga delengen
*Lumpang
*Alu
*Uleg-uleg
Tembang Tengahan

**Tembang Tengahan** uga kerep ditembungaké **Tembang Dhagelan**. Tembang Tengahan cacahé ana 5 warna, ya iku:
*Jurudemung
*Gambuh
*Megatruh (Dhudhukwuluh)
*Wirangrong
*Balabak
Wilangan (matématika)

:left|20px''Artikel iki mbahas 'wilangan' minangka siji konsèp sajeroning matématika. Pangertèn-pangertèn liya saka 'wilangan' bisa dipirsani ing Wilangan (disambiguasi)*.

**Wilangan** (basa Jawa Krama: **wicalan**, basa Indonésia: *bilangan''), iku konsèp matématika sing dipigunakaké kanggo pancacahan lan pangukuran. Simbol utawa lambang sing dipigunakaké kanggo makili siji wilangan diarani angka utawa lambang wilangan. Sajeroning matématika, konsèp wilangan suwéné mataun-taun suwéné wis diwiyaraké kanggo ngambah wilangan nol, wilangan négatif, wilangan rasional, wilangan irasional, lan wilangan komplèks.

Prosedhur-prosedhur tinentu sing njupuk wilangan minangka lebonan lan ngasilaké wilangan liyané minangka wetonan, diarani operasi numeris. Operasi uner njupuk siji lebonan wilangan lan ngasilaké siji wetonan wilangan. Operasi sing luwih umum tinemu ya iku operasi biner, sing njupuk rong wilangan minangka lebonan lan ngasilaké siji wilangan minangka wetonan. Conto operasi biner ya iku tambah, suda, ping, para, lan pangkat. Babagan matématika sing njabaraké operasi numeris diarani aritmetika.

## Pirsani uga 
* wilangan asli
* wilangan prima
* Sistem wilangan Arab
* wilangan ganjil lan genep
* pratélan angka
* konstanta matématika
* Sistem wilangan
Tembang Gedhe

**Tembang Gedhe** uga lumrah mau **Tembang Kawi**. Tembang gedhé cacahé mung ana siji, ya iku *Girisa*.

Wewatoné tembang gedhé ya iku:
* Saben sapadané kadadéan saka 4 gatra.
* Cacahing wanda saben sapadané diarani: "Padapala".
* Cacahing wanda diarani: "laku", kang kapérang ing "pedhotan".
* Tanpa utawa ora nganggo guru lagu.
Pedhotan

**Pedhotan** yaiku papan pangasoning napas nalika nglagokake tembang.

Ana 2 warna pedhotan, yaiku:
* Pedhotan Kenceng
  yaiku pedhotan kang ora dumunung ing wekasaning tembung.
  Tuladha: Anoman ma/lumpat.......
* Pedhotan Kendho
  yaiku pedhotan kang dumunung ing wekasaning tembung.
  Tuladha: Bapak pocung/..........

Pedhotan kang apik yaiku pedhotan kendho, amarga kepénak diwaca lan gampang dirasakake isiné déning wong kang maca utawa wong kang ngrungokake tembang.
Konté

thumb|Krayon Konté.
**Konté** utawa **Conté**, iku piranti kang bisa dianggo nulis lan nggambar. Konté iku sajinis *pènsil* (ing tlatah jawa diarani potlot utawa sodhelot) lan  krayon. Konté  digawé saka bahan dhasar bubuk (grafit) utawa areng, lan dicampur karo lilin lan  lemah banjur di campur dadi siji lan diatosakeé Kanggo ngasilaké wangun kang pantes, piranti iki dilapisi karo kayu kang wujudé pesagi utawa kothak.

## Seni Rupa
Ing seni rupa konté uga ana kang awujud serbuk, kang mumpangaté kanggo ngambar ana ing kertas bisa karo kuas, utawa driji tangan.Kanggo ngasilaké warna gradasai, konté uga bisa dianggo gambar utawa mernani nganggo kapas kang alus.Nggambar nganggo piranti konté, namung bisa ngasilaké warna irèng lan putih, gambaré sok diarani gambar peténg padang (gelap terang)

## Carané ngambar nganggo konté
*Cara Dusel 
*Cara Arsir
*Cara Rendering
*Cara Krosing

## Sajarah 
Pensil (potélot) krayon merk Conté tinemu ing  taun 1795 déning Nicolas-Jacques Conté, kaunggulané ya iku gambang di gawé ing wujud kang akang  akèh lan kang ngusahakake kanggo ngatasi kurange grafiti dining Perang Napoleon. Lan piranti iki duwé mumpangat kang akèh, ing  sajeroning donya pendhidhikan 
Seniman gambar saka kulon kang nggunakaké konte kanggo ngelukis ya iku Leonardo da Vinci.

## Rujukan 
* http://www.nyu.edu/classes/miller/guide/contcr.html
Litosfer

**Litosfer** yaiku kulit bumi kang paling jaba, wujud watu kang atos. Litosfer kasusun déning rong lapis, yaiku kerak lan selubung kang kandelé kurang luwih 50–100&nbsp;km. Litosfer iku lèmpèngan kang asring obah, dadi bisa ndadèkaké kagèsèré bawana.

Wernane litosfer iku ana loro:
:* Litosfer samodra, yaiku litosfer kang ana ing ngisor samodra, lan langsung nyambung karo kerak samodra.
:* Litosfer bawana, yaiku litosfer kang langsung nyambung karo kerak bawana.
Guru wilangan

**Guru Wilangan** ya iku cacahing wanda saben sagatra.

Tuladha:

**Asmaradana**

:Aja turu soré kaki :(guru wilangan 8)
:Ana déwa nganglang jagad :(guru wilangan 8)
:nyangking bokor kencanané :(guru wilangan 8)
:isiné donga tetulak :(guru wilangan 8)
:sandhang kalawan pangan :(guru wilangan 7)
:ya iku bageyanipun :(guru wilangan 8)
:wong melèk sabar narima :(guru wilangan 8)

## Uga delengen
Tembang

Tembang Jawa

Macapat
Wanda

**Wanda** (cara Indonésia: *suku kata*, cara Walanda: *lettergreep*, cara Inggris: *syllable*) iku ijining panata tumrap urut-urutaning uni wicara. Contoné, tembung *banyu* dumadi rong wanda: *ba* lan *nyu*. Wanda racaké dumadi saunderan (asring wujud uni swara) sarta pinggiran ngarep lan mburi sing manasuka (racaké wujud uni wyanjana).

Wanda asring ingaran "umpakaning" tembung ing fonologi. Wanda bisa ngaribawani irama basa, prosodhi, guru gatra, lan pola panindhes.

Tulisan awanda tuwuh atusan taun kapungkur sadurungé muncul hurup. Wanda-wanda lawas dhéwé kacathet ana ing ampo-ampo kuna saka udakara taun 2800 SM ing kutha Ur ing laladan Sumèr. Owahing adat panulis saka piktogram dadi wanda ingaran dadi "kamajuan wigati dhéwé tumrap sujarahing tulisan".

Tembung sing dumadi sawanda (kaya tembung Jawa *dom*) ingaran **ékawanda**. Istilah-istilah sing magepokan kalebu **dwiwanda**, tembung dumadi rong wanda; **triwanda**, tembung dumadi telung wanda; lan **manékawanda**, tembung dumadi punjul telung wanda utawa tembung dumadi punjul sawanda.

## Rujukan
Metrum

**Metrum** ya iku istilah ing kasusastran kanggo ngandharake polaning basa saben sagatra geguritan. Metrum uga nduwèni teges wirama kang ditamtokake saka akèh orane lan tekanan wanda saben sagatra. Kaidah metrum béda-béda antara basa lan tradhisi.
Guru gatra

**Guru gatra** yaiku cacahing gatra saben sapada in siji tembang.

Tuladha:

**Asmaradana**

:Aja turu sore kaki 
:Ana déwa nganglang jagad 
:nyangking bokor kencanane 
:isiné donga tetulak 
:sandhang kalawan pangan 
:yaiku bageyanipun 
:wong melek sabar narima

Katrangan: guru gatra = 7

## Uga delengen
*Tembang
*Tembang Jawa
Progeria

**Progeria** (uga dikenal minangka "**Hutchinson–Gilford progeria syndrome**", "**Hutchinson–Gilford syndrome**", and "**Progeria syndrome**".

Kaya kang wis diterangaké ing ngarep yèn progeria iku nyebabake penuaan dini tikel papat tekan pitu saka umur kang sebenere. Tuladhané, yèn ana bocah kang isih umur sepuluh taun kena progeria yèn dideleng saka lahiriyahé bocah iku kaya wis umur patang puluh tekan pitung puluh taun. Iku ateges kabèh organ kaya ta organ pencernaan, pambegan, siklus getih, persendian lan otot sarta organ-organ liyané uga ngalami penurunan fungsi kerja, kaya déné wong tuwa.

Wong kang kena progeria iku lair kanthi normal, nanging tandha-tandha iku katon yèn umur bayi wis ngancik nem sasi tekan setaun, tandha-tandhane bisa kewaca, antarané rambut rontog lan ora thukul manèh, kulit lan jaringan kulit sansaya tipis, lan kuku sarta untu ora thukul kanthi apik.

Progeria iku ana loro jenisé. Ya iku sindrom Hutchinson-Gliford (progeria bocah) lan sindrom Werner (progeria diwasa). Sindrom Hutchinson-Gliford katon kanthi ciri-ciri ora normalé pertumbuhan ing taun kapisan pertumbuhan, ya iku ukuran awak kang ora seimbang (cilik lan kuru), kulit kriput, untu ora thukul kanthi apik, ora bisa obah kanthi sigrak, rambut rontog nganti botak, awake dadi cilik, lan balung kang ora sampurna. Tandha-tandha liyané ya iku dalan getih ing tempurungan sirah katon cetha banget, kuku rapuh, nglengkung, lan wernané kuning. Balung sikil uga ora kukuh. Lumrahé, bocah kang duwé lelara iki mung bisa urip tekan umur telulas tekan patbelas taun. Progeria uga kerep kena aterosklerosis progresif ya iku pepete dalan lakuné getih (pembuluh darah) kaya kang dadi penyakite wong tuwa.

Ing Indonésia mung ana siji kasus kang tinemu kaya ngené iki, ya iku kasus kang ngenani Wiradianty. Nalika ditambani, umuré Ranti pitung taun lan telung sasi kanti bobot sepuluh kilo lan dhuwuré 94&nbsp;cm. Umuré Ranti uga ora dawa. Memala kang langka iki kapisanan tinemu ing London, Inggris, taun 1752.

## Rujukan 
## Pranala njaba 
* Progeria : Aging starts in childhood
*
* Progeria Research Foundation
* Progeria News and Media Collection
*GeneReview/NIH/UW entry on Hutchinson-Gilford Progeria Syndrome
* Segmental progeria
* "A Time to Live" &ndash; *Seattle Post-Intelligencer* feature about Seth Cook, a child with progeria.
Kabupatèn Penajam Paser Lor

**Kabupatèn Penajam Paser Lor** utawa **Penajam Paser Utara**, iku siji kabupatèn ing Provinsi Kalimantan Wétan, Indonésia. Kutha krajané yaiku **Penajam**. Kabupatèn iki wewatesan karo Kabupatèn Kutai Kartanagara ing sisih lor, sisih wétan karo Selat Makassar lan Kutha Balikpapan, sisih kidul karo Kabupatèn Pasir lan sisih kulon karo Kabupatèn Kutai Kulon. Penajam minangka kabupatèn paling anom ing provinsi Kalimantan Wétan lan minangka pamekaran saka Kabupatèn Pasir.

## Rujukan
Layang Pribadi

**Layang Pribadi** inggih punika layang ingkang sipatipun pribadi saha boten resmi. Limrahipun layang pribadi punika dipunserat kanggé kulawarga, sanak kadang, kanca utawi kenalan. Layang pribadi ingkang badhé dipunserat dhumateng tiyang ingkang sepuh kedah nggatèaken tata kramanipun basa.

## Format Layang Pribadi 
Pola utawi *format* layang pribadi inggih punika:
1. Kutha saha tanggal surat, inggih punika wonten pundi saha tanggal pinten layang pribadi dipunserat.
2. Nami saha ancasipun layang pribadi,
3. Salam pambika,
4. Pambika layang pribadi, isinipun nangkletaken kabar saha ngendikani manawi kabar ingkang ngirim layang pribadi séhat.
5. Isi layang pribadi,
6. Panutup, isinipun salam saha maturnuwun
7. Salam panutup
8. Nama saha tapak asma pengirim layang pribadi .

## Titikanipun Layang Pribadi 
Layang pribadi gadhah ciri ingkang spesifik ingkang mbentenaken kaliyan serat sanèsipun, inggih punika:
* Leléwaning basa ingkang dipun-ginakaken punika sipatipun personal. Bebas, boten resmi saha angsal ngginakaken basa sadinten e
* Isi, amanat, saha isi serat punika warni-warni, minurut kaliyan kapentinganipun ingkang ndamel serat.
* Boten merloaken *kop* serat saha aturan panyeratan kados serat resmi .

### Cathetan suku
Papéda

**Papeda** utawa **pepeda** yaiku panganan khas papua lan Ambon kang awujude bubur sagu. Papeda uga dadi panganan khas ing laladan Indonésia wétan. Pepeda iku panganan kang bahane saka glepung sagu.

## Cara gawé papeda 
* Glepung sagu kang wis garing iku dibubur nganti kalis nggunakaké geni kang rada cilik karebèn tanek matengé.
* Sawisé tanek matengé bubur banjur dientas.
* Sawisé bubur sagune iku wes mateng disipake janganan kaya ta godhong pohong, godhong kangkung, utawa godhong tela rambat, digodhog nganti mateng kang diwènèhi banyu dibumbuni brambang, bawang, lombok, uyah.
* Banjur disiapké sambel: lombok, uyah, trasi, brambang, bawang dialusne.
* Saliyané sambel uga disiapake lawuh yaiku iwak cakalang utawa iwak tuna/tenggiri utawa iwak asin liyané.

Kabèh pangan iku mau papeda lan lawuhé racaké dadi pangan saben dinane warga Indonésia wétan, Ambon, Papua, Florès lan laladan Indnésia wétan liyané.
Kupat tahu

**Kupat tahu** ya iku sejenis panganan kang digawé saka campuran kupat lan tahu gorèng kang diiris-iris, banjur diwènèhi sambel kacang. Kupat tahu uga dadi panganan khas saka Kabupatèn Magelang lan Jawa Tengah kanthi umum.

## Isiné kupat tahu 
# kupat
# tahu putih
# kecambah
# sambel kacang, lan
# duduh gula kang cuwèr
# ana uga kang ditambahi bakwan

## Cara nggawé Kupat Tahu Magelang 
Bahan:
# 1/2 kupat mateng
# 1 tahu putih, goreng, diiris kothak
# 30 gram kecambah, dikum banyu panas sedéla
# kol utawa lobis diiris-iris sakcukupé
# 1 bakwan, diiris-iris

Sambel kacang:
# 1 séndok makan kacang tanah, goreng, digiling kasar
# 1/2 siyung bawang
# lombok rawit abang (tergantung seléra)

Duduh gula:
# 5 séndok makan gula jawa, diserut
# 1 lembar godhong salam
# 1&nbsp;cm laos
# 70 ml banyu
# uyah sakcukupé

Cara nggawéné:
# Duduh gula jawa : kabèh bahan duduh gula jawa dilebokaké ing panci, digodhog nganti umob, dientas, diademake banjur disaring.
# Kupat Tahu: bahan sambel kacang didèlèhaké ing piring, banjur diulek ing dhuwur piring mau nganti alus.
# Kupat ditata ing dhuwuré sambel kacang kang wis diulek mau. Ditambah tahu goreng kang diiris-iris, kol goreng, kecambah lan bakwan, banjur disuntaki duduh gula jawa.
# Tambah godhong slèdri, brambang goreng, lan krupuk.

## Cathetan sikil
Wayang Lemah

thumb|Wayang Bali.
**Wayang Lemah** ya iku istilah kanggo Wayang Bali kang dipentasake ing wayah awan. Karakteristik Wayang Lemah ya iku:
#wayang iki dipentasake tanpa migunakake layar lan blencong.
#Dhalang ngadegake wayang ing benang putih kang ditalekake ing kayu dapdap sing ditancepake ing wit gedhang ing sisih kiwa tengene dhalang.
#gamelan pangiringe ya iku gender wayang laras slendro.
#mbutuhake paling sithik dhalang, lan sepasang penabuh gender.

## Cathetan suku
Bebali

**fungsi wayang bali minangka Bebali** ya iku dikarepake yèn wayang Bali minangka pelengkap ing upacara adat Bali.
Lewis Carroll

**Lewis Carroll** (nama samaran saking **Charles Lutwidge Dodgson**) punika juru nyerat, juru foto, pandhita Anglikan, lan juru widyaétung asal Inggris ingkang nyerat dongèng bocah misuwur, ''Alice's Adventures in Wonderland*. Lewis Carroll nyinaoni èlmu widyaétung (matématik) lan logika ing Universitas Oxford dumugi dados guru ing panggènan wau. Nalika taun 1861, panjenenganipun dados satunggiling dhiakon ing Gréja Katedral Kristus sasampunipun nampi préntah suci lan gadhah komitmen boten palakrami. Nalika taun 1865, panjenenganipun mbabar dongèng lengkap *Alice's Adventures in Wonderland* ingkang ing salebetipun wonten ilustrasi pepethan John Tenniel. Nalika taun 1871, sèkuèl dongèng mau kababar kanthi sesirah *Bujung Snark* (*The Hunting of The Snark*) lan panjenenganipun ugi nyerat gurit panjang asesirah *Lumantar Pangilon* (*Through the looking-glass'').

## Réferènsi 
## Pranala njawi 
* The Fales Library Guide to the Alfred C. Berol Collection of Lewis Carroll 
* The Carroll Myth background on the current controversy.
* The Photography of Lewis Carroll 
* The Lewis Carroll Society
* Lewis Carroll Society of North America
* 
* 
* 
* Lewis Carroll online exhibition at the Harry Ransom Center at the University of Texas at Austin
* Lewis Carroll's Shifting Reputation
Augusta Holmès

thumb|Augusta Mary Anne Holmès

**Augusta Mary Anne Holmès** (16 Desember 1847 &ndash; 28 Januari 1903) punika  satunggiling komponis Prancisketurunan Irlandia. Nalika awal dipunpublikasiaken, panjenenganipun nganggé nama sesinglon **Hermann Zenta**. Taun 1871, Holmès dados warga nagari Prancis lan dipuntambahaken aksen ing nama wurinipun. Panjenenganipun piyambak nyerat lirik mèh sadaya lagu lan oratoris, sarta nyanyian saking  opera *La Montagne Noire*.

## Komposisi pilihan
[thumb|right|[Maurice Renaud lan Lucienne Bréval ing opera Augusta Holmès, *La Montagne noire.*]]

### Orkestra
**Andromede*, puisi simfoni
**Irlande*, puisi simfoni
*''La Nuit et l'amour: Interlude de l'ode symphonique - Ludus pro Patria*, puisi simfoni
**Lutèce*, simfoni
**Ouverture pour une comédie*, puisi simfoni
**Pologne*, puisi simfoni
**Trois anges sont Venus ce soir''

## Réferènsi
Gustave de Molinari

**Gustave de Molinari** (3 Maret 1819, Liège &ndash; 28 Januari 1912, Adinkerke) punika satunggiling ékonom ingkang miyos ing Bèlgi ingkang sesambetan kaliyan ékonom laissez-faire liberal Prancis kados déné Frédéric Bastiat lan Hippolyte Castille. Panjenenganipun mapan ing Paris, ing taun 1840, panjenenganipun mundhut pérangan ing salebetipun "*Ligue pour la Liberté des Échanges*" (*Free Trade League*), animasi déning Frédéric Bastiat. Ing pesaréyan tilar donyanipun taun 1850, Bastiat dipungambaraken Molinari minangka panerus karya-karyanipun. Taun 1849, boten dangu sasampunipun révolusi taun sadèrèngipun, Molinari nerbitaken kalih karya: satunggal essai, "*The Production of Security*", lan satunggal buku, *Les Soirées de la Rue Saint-Lazare*, nggambaraken kados pundi satunggaling pasar ing kaadilan lan pangreksan saged nguntungaken nggantosaken nagari.

## Réferènsi lan cathetan 
## Pranala njawi 
* The Society of Tomorrow by Molinari, published electronically by The Library of Economics and Liberty with annotations, biography, etc.
* Some works by Molinari available in original French from Hervé de Quengo's site.
* The original version of his article "The Production of Security" (1849), which was entitled in French: "De la production de la sécurité".
* Gustave de Molinari, De la production de la sécurité (1849)
* Gustave de Molinari, On the Production of Security (1849)
Franz Schubert

thumb|200px|Franz Schubert

**Franz Schubert** (31 Januari 1797-19 November 1828) punika komponis kanthi kabangsan Ostenrik. Nalika penjenenganipun yuswa gangsal taun, bapanipun sampun ngajari manéka prakawis ngenani musik. Enem taun salajengipun panjenenganipun mlebet sekolah musik ingkang misuwur sanget ing Wina. Franz ugi sampun wiwit nggubah karya musik.

Lagunipun ingkang pisanan dipunasilaken nalika yuswa 17 taun, asesirah * Gretchen at the spinning whell.* Kanggé sauntawis wekdal, panjenenganipun dados guru sekolah, nanging lajeng mandheg amargi panjenenganipun perlu kathah wekdal kanggé nyerat karya musik. Kanggé mbiayai gesang sadinten-dinten, panjenenganipun maringaken lès piano. Sok-sok panjenenganipun nyerat wolu lagu saben dinten. Malah panjenenganipun saré tanpa nyopot kacatingalipun supados panjenenganipun saged langsung nyerat manawi panjenenganipun wungu ing tengah wengi kanthi gagasan satunggal lagu.

Sadèrèngipun yuswa 20 taun, panjenenganipun sampun nyerat enem simfoni. Sacara kaseluruhan panjenenganipun sampun ngasilaken sangang simponi. Kalih ing antawisipun misuwur sanget inggih punika * Symphony No. 8 in B minor* (simponi nomer 8 ing nada B minor) ingkang dipuntepangi kanthi irah-irahan * Unfinished Symphony* lan *Symphony No. 9 in C minor* ingkang dipuntepangi kanthi irah-irahan *Great Symphony* amargi panjang sanget.

Karya-karya Schubert ngambah karya-karya musik salebetipun manéka wangun kanggé orkès kanthi ukuran ingkang bènten-bènten. Panjenenganipun sampun nyerat 100 lagu. Ing antawisipun ingkang dumugi sapuniki dipunanggep ingkang saé piyambak, inggih punika *Ave Maria, Who is Sylvia?*, *The Trout*, lan *Serenade*.

Franz Schubert tilar donya ing yuswa 31 taun, nanging panjenenganipun sampun ngasilaken mèh 1.000 karya musik.

## Pratélan Pustaka 
* Barne, Kitty. 1957 *Introducing Schubert*. Penerbit : Dent
Dmitri Shostakovich

**Dmitri Dmitrievich Shostakovich**  (basa Ruslan: , *Dmitrij Dmitrievič Šostakovič*) (–9 Agustus 1975) punika satunggiling komponis Ruslan saking mangsa Sovyèt. Panjenenganipun gadhah sesambetan ingkang komplèks kaliyan pamaréntah Ruslan, amargi kaping kalih, nalika taun 1936 lan taun 1948, musikipun resmi dipunkecam déning pamaréntah lan makaping-kaping naté dipunlarang. Ing wekdal ingkang sami, panjenenganipun tetep wujud komponis Sovyèt ingkang paling populèr saking generasinipun lan nampi kathah pepuji lan bebungah nagari, lan naté lenggah ing Dhéwan Paling Inggil Sovyèt.

## Ugi pirsani 
* :Kategori:Komposisi déning Dmitri Shostakovich
* Pratélan komposisi déning Dmitri Shostakovich

## Pranala njawi 
* phonoarchive.org/Shostakovich, Works of Shostakovich at phonoarchive.org
* *Shostakovich.tk * Site of Shostakovich(in Spanish)
* About Viola Sonata  "Letter from Leningrad" By: Boris Tishenko a former student of Dmitri Dmitrievich Shostakovich and a head figure of the Composers’ Union in St. Petersburg. Notes and translation by: Sergei V. Korschmin
* D. Shostakovich Photos 
* Journey of Dmitri Shostakovich An Interview with Filmmaker Helga Landauer''
* 100 years's special of Dmitri Shostakovich download all symphonies in mp3(site in Spanish)*
* Epitonic.com: Dimitri Shostakovich featuring tracks from *Written With The Heart's Blood''
* Archive of BBC's "Discovering Music" radio show, featuring Shostakovich's Symphony No. 5, Symphony No. 10, String Quartet No. 8, and Cello Concerto No. 1.
* Classic Cat - Dimitri Shostakovich : An overview of free downloadable Shostakovich music on the internet by Classic Cat - the free classical music directory.
* Alex Ross: The Rest is Noise: Free Shostakovich!: Alex Ross explains why he has changed his views on Testimony, and now accepts Laurel Fay's evidence that it is a forgery.
* Shostakovich Information Repository 
* The Aviv String Quartet and Guest : String Quartet No. 8 in C minor, op. 110.
* Trio E-Minor op. 67  - streaming webcast performed by Panufnik Trio
* Various pieces of him in streaming médhia by Classical Music Archives
* ViolinMP3.com - Streaming webcasts of Piano Quintet Op.57 and Romances on Verses by Alexander Blok Op.127 
* imdb.com entry for 'Testimony': a filem adaptation of the Solomon Volkov book, starring Ben Kingsley in the lead role of Dimitri Shostakovich
* BBC Presenter Stephen Johnson on Shoshtakovich and Depression
* Shostakovich at his original publisher Sikorski  (German)
* Two Greek Conductors, Alkis Mpaltas and Byron Fidetzis are giving an interview to Paris Konstantinidis for Classicalmusic.gr about D.Shostakovich  In Greek
* Video of the young Shostakovich playing the end of his Piano Concerto No.1

## Rujukan
Rose Tower

**Rose Tower** utawa **Rose Rotana Suites** minangka salah siji gedhong sundhul langit kang ana ing dalan Sheikh Zayed, Dubai, Uni Emirat Arab. Dhuwuré 333 m kanthi tingkat pitung puluh loro. Menara iki dadi hotèl kang paling dhuwur ing donya, ngalahaké Burj al-Arab kang uga ana ing Dubai.

## Pirsani uga 
* Pratélan yasan paling dhuwur ing Dubai

## Pranala njaba 
* Website Resmi  (sajeroning basa Arab)
* Emporis.com
Voltaire

**Voltaire** iku sajatiné jeneng sesinglon saka **Francois Marie Arouet** kang lair ing Paris taun 1694. Dhèwèké ora mung pujangga, nanging uga pangripta naskah drama, esai, carita cekak, mumpuni ing babagan sajarah uga filsuf. Voltaire iku minangka salah sawijining tokoh pamikir liberal.

Volataire lair saka kulawarga menengah, bapakné makarya dadi ahli hukum. Nalika enom, dhèwèké sinau ing pawiyatan Jesuit Louis-le-Grand ing Paris, banjur nyinau èlmu hukum nanging mung sedhéla. Volatire kawentar dadi bocah kang pinter lan humoris migunakaké ukara-ukara satire. Ing ngisor ancient regime utawa papréntahan lawas, solah bawa lan pacelathon kaya ngono iku ngundang bebaya. Amarga saka pocapané iku akiré Voltaire dilebokaké ing pakunjaran Bastille nganti mèh setaun lawasé.

Sajeroning ing pakunjaran, dhèwèke nulis geguritan kang ngemu surasa kepahlawanan Henriade kang sabanjuré olèh pangurmatan kang gedhé. Taun 1718, ora let suwé metu saka pakunjaran, drama Oedipe olèh suksès kang gedhé. Ing umur patlikur taun Voltaire dadi wong kang kawentar lan dadi pujangga *sepanjang masa* saka Prancis. Sanajan pinter nanging Voltaire ora semanak semedulur lan gumedhé. Amarga iku Voltaire ora disenengi déning golongan aristkrat Prancis. Pungkasané Voltaire dilebokaké pakunjaran Bastille manèh taun 1726. Dhèwèké dibebasaké kanthi sarat kudu lunga saka Prancis, bajur manggon ing Inggris sajeroning loro setengah taun.

Ing Inggris, Voltaire sinau sastra saka pujangga lan tokoh Inggris kang misuwur kaya John Locke, Francis Bacon, Isaac Newton lan William Shakespeare. Voltaire uga kepéncut marang sistem papréntahan Inggris kang mènèhi kabebasan marang pujangga.

Nalika bali ing Prancis, Voltaire nulis buku kanthi judhul *Lettres Philosophiques* kang *lajim* karan *Letters on the English*, terbit taun 1734. Ing buku iku, Voltaire nggambaraké kaanan kang nengsemaké ing Inggris, mligi kaanan pulitik, awit saka iku Voltaire kudu lunga sapisan manèh saka Paris. Voltaire ngentèkaké wektu limalas taun ing kutha Cirey, tlatah kang ana ing loré Paris. Taun 1750 lunga menyang Jerman. Taun 1753, dhèwèke lunga saka Jerman lan maggon ing salah sawijining perkebunan sacedhaké Jenewa. Taun 1758, Voltaire pindhah menyang perkebunan kang ana ing wewatesan Prancis-Switserlan, ya iku Freney. Ing kana, Voltaire manggon rongpuluh taun lawasé. Sasuwéné iku uga dhèwèké terus makarya lan ngasilaké tulisan-tulisan kang misuwur.

Ngancik umur 83 taun, ya iku taun 1778 Voltaire bali menyang Prancis. Ing Prancis rakyat padha ngagung-agungaké dhèwèké. Tanggal 30 Mèi 1778 Voltaire nilar donya ing Paris. Amarga anti gréja, Voltaire ora éntuk upacara panguburan saka gréja, nanging telulas taun chandhaké, tokoh révolusionèr Prancis mindhah kuburané menyang Pantheon Paris.

## Pranala njaba 
* Karya Voltaire ing Proyèk Gutenberg
* Institut et Musée Voltaire
* Société Voltaire 
* Voltaire's Candide and Leibniz
* VisitVoltaire.com
Anggada

**Anggada** iku paraga wayang kang awujud kethèk utawa wanara kanthi wulu abang. Anggada iku putra ontang-antingé Resi Subali, Raja Kethèk ing Krajan Guwakiskenda petilasan saka Maesasura, Lembusura, lan Jathasura, déné ibuné iku widodari kang asma Déwi Tara. Mula ora anèh yèn Anggada sinebut Subaliputra utawa Subalisuta. ning uripé, Anggada ngabdhi marang Prabu Ramawijaya, raja titisan Bathara Wisnu ingkang gadhah tugas numpes angkara murka Prabu Dasamuka raja saka Alengka, Anggada iku urip nganti lakon Rama Nitis.

## Lakon-Lakon kang ana Anggada 
*Anggada Duta
*Anggada Balik
*Rama Tambak
*Brubuh Alengka
*Rama Nitis

## Gladri 

Gambar:Anggada.jpg|Anggada ing kesenian wayang golèk
Grafiti

thumb|right|220px|Grafiti ing Tèmbok Berlin
直升機上的塗鴉噴漆]]
Miturut basa Indonesia, **grafiti** ya iku serapan saka basa asing *grafiti*. Miturut Webster’s New World College Dictionary (1996: 585), **grafiti** ya iku tulisan slogan utawa gambar kang dicorètaké ana ing témbok, panggonan umum, utawa médhia, kang bisa dideleng déning masarakat. Miturut Wikipedia, grafiti ya iku tulisan kang ana ing panggonan umum utawa médhia kang ora diduwèni déning para seniman.

## Uga delengen 
* Mural
* Fresko

## Pranala njaba 
* "Graffiti" ing Dalan-dalan Ibu Kutha
*  "Graffiti" ing Sal
* WorldWideWriters Graffiti Site
Wayang Bali

thumb|Wayang Bali.
**Wayang Bali**,ora béda adoh karo wayang Kulit Purwa ing Jawa, nanging wujud tatahan lan sunggingan wayang Bali béda karo wayang liyané. Wayang Kulit Bali isih nganggo mripat cacahé loro, lan tangane luwih cendhek. pagelaran Wayang Kulit Bali ing wayah wengi rinasa sakral. Ing Bali, pertunjukan Wayang Kulit merlokake antara 3 nganti 15 tenaga ing antarané dibutuhake kanggo: dhalang, pangiring lan yèn dibutuhake sepasang pembantu dhalang (tututan).
.

### Istilah Kang Ana Ing Wayang Bali
#Wayang Lemah
#Wayang Peteng

### fungsi pewayangan Bali
#wali
#bebali
#balih-balihan

## Sajarah 
Ing Prasasti kang tinemu déning R. Goris,kang ditulis déning Raja Ugrasena, taun 818 Saka-896 Masehi (nalika taun 1998 kasimpen ing Désa Babatin, Kabupatèn Singaraja), unine prasasti iku ya iku:
"...pande tembaga, pamukul, pagending, pabujing, papadaha, parbhangsi, partapukan, parbawayang", minangka manéka warna pagawean ing babagan seni, kalebu wong sing klakokake pagelaran wayang utawa dhalang. Saliyané prasasti iku, Prasasti liyané ya iku Prasasti Dawan lan Prasasti Ara-ara Pai.

## Cathetan suku
Giuseppe Verdi

thumb|
thumb|
**Giuseppe Fortunino Francesco Verdi** () punika komponis Italia, utamanipun opera. Panjenenganipun punika anggota paling gadhah prabawa ing Sekolah Opera Italia nalika abad kaping-19.

## Pranala njawi 
*  Giuseppe Verdi Official Site 
* Verdi cylinder recordings
* Stanford University list of Verdi operas, premiere locations and dates, etc. 
*
Guru lagu

**Guru lagu** padha karo guru swara utawa dhong dhing ing saben gatra geguritan utawa tembang. Guru swara ya iku tibaning swara vokal ing saben gatra. Ana ing basa Indonesia guru lagu diarani rima utawa sajak.

Tuladha: 
Asmaradana
:Anjasmara ari mami :(guru lagu = i)
:Masmirah kulaka warta :(guru lagu = a)
:Anèng kutha Prabalingga :(guru lagu = a)
:Prang tandhing lan Wurubisma :(guru lagu = a)
:Kriya mukti wong ayu :(guru lagu = u)
:Pun kakang pamit palastra :(guru lagu = a)

## Uga delengen
* Tembang
* Tembang Jawa
* Macapat
Prajanjian Paris

Akèh prajanjian kang ditandhatangani ing Paris, Prancis, ing antarané: 
* Prajanjian Paris (1229), mungkasi Perang Salib Albigensian
* Prajanjian Paris (1259), antarané Henry III saka Inggris lan Louis IX saka Prancis
* Prajanjian Paris (1303), antarané Philip IV saka Prancis lan Edward I saka Inggris
* Prajanjian Paris (1323), antarané Flemish lan Zeeland
* Prajanjian Paris (1355), antarané Prancis lan Savoy
* Prajanjian Paris (1623), antarané Prancis, Savoy, lan Venice nglawan Spanyol ing Valtelline
* Prajanjian Paris (1657), aliansi militèr antarané Prancis lan Inggris nglawan Spanyol
* Prajanjian Paris (1763), mungkasi Perang Pitung Taun
* Prajanjian Paris (1783), mungkasi Perang Révolusi Amérika

* Prajanjian Paris (1784), mungkasi Perang Inggris-Walanda Kapapat
* Prajanjian Paris (1796), mungkasi perang antarané Prancis lan Krajan Piedmont-Sardinia
* Prajanjian Paris (1810), mungkasi perang antarané Prancis lan Swèdhen
* Prajanjian Paris (1814), mungkasi perang antarané Prancis lan Koalisi Kaenem
* Prajanjian Paris (1815), nyusul kakalahan Napoleon ing Waterloo
* Prajanjian Paris (1856), mungkasi perang Krimea
* Prajanjian Paris (1857), mungkasi Perang Anglo-Pèrsi
* Prajanjian Paris (1898), mungkasi Perang Spanyol-Amérika
* Prajanjian Paris (1900), antarané Prancis lan Spanyol masalah Río Muni
* Prajanjian Paris (1919), mungkasi Perang Donya I
* Prajanjian Paris (1920), manunggalaké Bessarabia lan Romania
* Prajanjian Paris (1947), prajanjian damai antarané wadyabala sekuthu Perang Donya II lan Bulgaria, Hungaria, Italia, Romania, lan Finlan
* Prajanjian Paris (1951), madegaké *European Coal and Steel Community*; wujud salah siji prajanjian wigati sajeroning sajarah Uni Éropa
* Prajanjian Paris (1973), mungkasi perang antarané Amérika lan Vietnam

## Pirsani uga 
* Prajanjian Versailles (disambiguasi), prajanjian kang ditandhatangani ing Istana Versailles, ing Versailles, cerak Paris
* Treaty Of Paris (band), band pop-punk, rock saka Chicago
Tahu

**Tahu** iku panganan sing digawé saka kacang kedhelé, difermentasikaké lan dijupuk sariné. Béda karo témpé sing asli saka Indonésia, Tahu asalé saka Tiongkok, kaya déné kécap, tauco, bakpau, lan bakso. Tembung Tahu iku tembung silihan saka Basa Hogkyen tauhu (Aksara Cina: 豆腐, pek we ji: tāu-hū) sing kanthi barès tegesé "kedhelé sing difermentasi". Tahu pisanan tuwuh ing Tiongkok wiwit jaman Dinasti Han watara 2200 taun kapungkur. Panemuné ya iku Liu An (Aksara Cina: 劉安) sing wujud sawijining bangsawan, putuné Kaisar Han Gaozu, Liu Bang sing madegaké Dinasti Han.

Ing Jepang diglepungi mawa jeneng *tofu*. Digawa para perantau China, panganan iki nyebar menyang Asia Wétan lan Asia Kidul-wétan, banjur uga pungkasané menyang saindhenging donya.

Kayadéné témpé, tahu diglepungi minangka panganan rakyat. Manéka warna jinis tahu sing ana ing Indonésia lumrahé dingerteni saka papan panggawéyané, upamané tahu Sumedang lan tahu Kediri.

Manéka panganan saka tahu antarané tahu bacem, tahu bakso, tahu isi (tahu bunting), tahu gimbal, tahu petis, tahu campur, tahu gejrot, tahu aci, tahu sumedang, perkedel tahu, krupuk tahu, lan liya-liyané.

## Korea 
[thumb|right|200px|Masakan *[sundubu jjigae*.]]
**Dubu** utawa **tahu Koréa** (豆腐, 두부) ya iku jinis tahu kang diprodhuksi ing Koréa. Ing sejarahe, Dubu dikenalake saka Cina wis dadi pérangan kuliner masarakat Koréa. Wong Koréa migunakaké kanggo gawé pirang-pirang jinis masakan.

Réferènsi wiwitan ngenani dubu bisa tinemu ing *Catatan Mogeun* (*Mogeunjip*) kang ditulis déning Yi Saek (jeneng pena *Mogeun*, 1328-1396) ing jaman Dinasti Goryeo (938-1392).
 Ing siji puisine, Yi Saek nulis ngenani kelezatan dubu kang lagi waé digawé.

Réferènsi liyané nulis ngenani carané masak dubu ing *Yangchonjip* déning Gwon Geun sarta Heo Gyun (1569-1618), sawijining sastrawan Dinasti Joseon kang nulis ing *Domundaejak* ngenani kelembutan rasa dubu kang didol pedagang ing jaba Gerbang Changui. Sawijining catatan ing *Sejongsillok* (*Catatan Papréntahan Raja Sejong*) nyebutake yèn sawijining Kaisar Ming muji yèn wanita Koréa trampil banget masak masakan kang mewah lan nganggep yèn tahu Koréa énak banget.

## Réferènsi 
## Pranala njaba 
*  Tahu Chodang
Henri Becquerel

**Antoine Henri Becquerel** () punia salah setunggil fisikawan asal Prancis ingkang nemokaken radioaktivitas. Naminipun dipun-ginakaken kanggé ékan radioaktivitas.

## Biografi 
### Kagesangan awal 
Becquerel miyos saking kulawarga ingkang ngedalaken 4 génerasi èlmuwan, kalebet putranipun piyambak Jean. Henri Becquerel sinau èlmu kawruh alam ing École polytechnique lan tèhnik ing École des Ponts et Chaussées. Nalika taun 1890, panjenenganipun palakrami kaliyan Louise Désirée Lorieux.

### Karièr 
Taun 1892, panjenenganipun dados tiyang angka 3 ing kulawarganipun ingkang nglenggahi kursi fisika ing Musiyum National d'Histoire Naturelle. Nalika taun 1894, panjenenganipun dados ketua insinyur ing Dhépartemèn Wot lan Dalan Ageng.

Ing taun 1896, nalika ngamati fosforesensi garam uranium, tanpa sengaja Becquerel nemokaken radioaktivitas. Nliti karya Wilhelm Conrad Röntgen, Becquerel ngurung dat ingkang *berpijar*, kalium uranil sulfat, salebetipun pelat foto lan bahan cemeng kanggé nyiapaken panlitèn ingkang merlokaken cahya padhang. Nanging, sadèrèngipun nglajengaken panlitèn, Becquerel nemokaken pelat foto puniku sampun kapajan, nedahaken gambaran dat. Panemon puniku damel panjenenganipun nliti émisi spontan radhiasi nuklir.

Nalika taun 1903, panjenenganipun nampi Nobel Fisika kaliyan Pierre lan Marie Curie *salebetipun pangakenan jasa ngéramaken ingkang sampun dipunlampahi kanthi panemon radioaktivitas spontan*.

## Pranala njawi 
* Biografi
* Biografi
* Biografi singkat
Genenganjasem, Kabuh, Jombang

**Genenanjasem** iku salah siji désa  ing Kacamatan Kabuh, Kabupatèn Jombang, Provinsi Jawa Wétan, Indonésia.

## Rujukan 
## Uga delengen 
* Kabuh, Jombang
* Kabupatèn Jombang

## Pranala njaba 
* Situs resmi Kabupatèn Jombang
Charles I saking Inggris

**Charles I** () punika nata Inggris, nata Sekotlan lan nata Irlandia wiwit 27 Maret 1625 dumugi panjenenganipun dipun èksekusi kanthi cara dipuntigas jangganipun. Charles tumut salebetipun parebatan kakuwaosan kaliyan Parlemèn Inggris.

## Pratélan pustaka 

* ''Ellis's Historical Inquiries*
* Carlton, Charles. (1995). *Charles I: The personal monarch*. Second edition. London: Routledge. ISBN 
* Gardiner, Samuel Rawson, ed. (1906). *The Constitutional Documents of the Puritan Revolution 1625–1660* 3rd Revised Edition. Oxford: Oxford University Press.
* Kishlansky, Mark A. "Charles I: A Case of Mistaken Identity", *Past and Present*, no.&nbsp;189 (Nov. 2005), pp.&nbsp;41–80
* Murphy, Derrick, ed. (2002) *Britain 1558-1689* 1st Edition. London: HarperCollins Publishers pp.&nbsp;211–235 ISBN 0-00-713850-4
* Robertson, Geoffrey (2005) *The Tyrannicide Brief: The Man Who Sent Charles I to the Scaffold*. Chatto & Windus ISBN 0-7011-7602-4
* Williamson, D. (1998) *The Kings and Queens of England''. London: National Portrait Gallery ISBN 1-85514-228-7

## Pranala njawi 
* Chronology Charles I World History Database
* The Royal Household. (2004). "Charles I." Official Web Site of the British Monarchy
* The Parliamentary Archives holds the original of Charles I's death warrant
* The Society of King Charles the Martyr
* The Society of King Charles the Martyr (United States)
* Biography of King Charles I, 1600-1649
Mall of The Emirates

**Mall of The Emirates** ya iku gedhong pusat blanja kang ana ing Dubai, Uni Emirat Arab. Mall iki dikelola déning Majid Al Futtaim (MAF Holding) lan dadi pusat blanja kang gedhé dhéwé ing Wétan Tengah.

## Pranala njaba 
* www.malloftheemirates.com - Website resmi Mall of the Emirates
* Ski Dubai - Website resmi Ski Dubai
* *Majid Al Futtaim*  - Website resmi MAF Holding.
* Pusat perbelanjaan di Dubai dan UEA - deskripsi mall lan fasilitasé.
* Dancing Water ing Google Video
Edward Bransfield

**Edward Bransfield** (Ballinacurra, County Cork, Irlandia, 1785–1852) punika satunggiling pelaut lan navigator ing Angkatan Laut Krajan Britania Raya (*Royal Navy*) ingkang asring dipunanggep minangka pamanggih bawana Antartika.

Panjenenganipun mlebet angkatan laut nalika yuswa 18 taun. Bransfield salajengipun mundhut pérangan salebetipun Pangeboman Aljir nalika taun 1817 lan lajeng dipuntugasaken ing Chili. Sasampunipun Kapuloan Shetland Kidul kapanggih taun 1819 déning William Smith, panginggilipun Bransfield ngutus Bransfield lan Smith kanggé nylidhiki langkung lebet pulo-pulo ingkang nembé kapanggih wau. Kekalihipun lajeng manggihaken Pulo King George lan tanggal 30 Januari 1820, manggihaken Ujung Trinity, titik dharatan Antartika ingkang paling lèr. Tanpa sapangertosan Bransfield, kalih dinten sadèrèngipun, satunggiling panjlajah asal Ruslan, Fabian Gottlieb von Bellingshausen sampun nyathet prakawis pamanggihan garis pasisir ingkang dipunkebaki ès ing panggènan ingkang sapuniki dipuntepangi minangka Antartika Wétan.

Sasampunipun Trinity, Bransfield lajeng manggihaken Pulo Elephant lan Pulo Clarence. Nalika kundur dhumateng Chili lan medharaken asil lelampahanipun dhumateng panginggilipun, pihak krajan Britania Raya jebulané boten wigatos kaliyan pamanggihan kasebat lan cathetan dintenan Bransfield sapuniki sampun ical. Namung péta-péta lautipun ingkang taksih wonten.

Bransfield nglampahi sisa gesang tanpa naté dipuntepangi wiyar masarakat sanadyan sampun nglampahi pamanggihan wigatos. Panjenenganipun tinar donya taun 1852 lan dipunsarèaken ing Brighton, Inggris.

## Réferènsi lan wacan terusan 
* *Edinburgh Philosophical Journal* (April 1821)
* *London Literary Gazette* (November 1821)
* *Encyclopaedia Britannica* (edisi kaping patbelas, 1962)
* *Geographical Journal* (Oktober 1939)
* ''Mariner's Mirror* (Juli 1941)
* Huntford, Roland (1985). *The Last Place on Earth*, Pan Books Ltd., London. ISBN 0-330-28816-4
* "The Discovery of the South Shetland Islands 1819-1820: The Journal of Midshipman C W Poynter" (Hakluyt Society, London 2000) R J Campbell (Editor)
* "The Antarctic Problem: An Historical and Political Study" (George Allen & Unwin, London 1951), E W Hunter Christie.
* "Below the Convergence: Voyages Towards Antarctica 1699-1839" (W W Norton Co Ltd, London, 1977), Alan Gurney.
* "Antarctica Observed-Who Discovered the Antarctic Continent?" (Caedmon of Whitby, North Yorkshire, 1982) A G E Jones
* "The Bombardment of Algiers, 1816" dari *History Today'', Januari 1978, Derek Severn.
* "The Role of Edward Bransfield in the Discovery of Antarctica", Greenwich Maritime Institute, (Dissertation submitted towards the MA in Maritime History, 2002), Sheila Bransfield MA
Buta Térong

thumb|Buta Terong
**Buta Térong** iku kalebu jinis wayang srambahan (dudu tokoh baku). Uga bisa diarani Buta Rucah. Jenéng Buta Terong digayutaké karo irung raksasa kang kaya woh terong. Irung kang gedhé banget iki ndadèkaké suarané sengau (bindeng) kaya wong kang irungé kasumbet (kena pilek/flu). Metuné buta térong iki racaké ana ing adengan pathet 9 (tengah wengi) sawisé perang kembang (satriya mangsa raksasa). Metuné wayang buta térong iki lagu-lagu kang gembira lan ènèrjik. Lumrahé digunakaké shalang kanggo agawé lucu pagelaran wayang. Ing akir carita Buta Térong palastra/tewas ing tangané [Punakawan (Garèng , Pétruk , Bagong)
Masakan Indonésia

thumb|right|250px|Conto hidangan Indonésia khas Sundha
right|thumb|250px|Rendhang daging domba
[thumb|right|250px|[saté.]]

**Masakan Indonésia** iku masakan sing nggambaraké manéka warna budaya masarakat Indonésia.

## Uga delengen 
* Gastronomi
* Masakan Jawa
* Masakan Sundha
* Masakan Padhang

## Réferènsi 
## Pranala njaba 
* Culinary Reconnaissance: Indonésia  
* Serving Indonésian food and cooking recipes in two languages, Indonésian and English	 
* Eating the Indonésian way
Kabupatèn Lombok Lor

**Kabupatèn Lombok Lor** iku swijining kabupatèn ing Provinsi Nusa Tenggara Kulon, Indonésia. Kutha krajané yaiku Tanjung. Kabupatèn iki diwangun dhedhasar Undhang-Undhang Nomer 26 Taun 2008 minangka pamekaran saka Kabupatèn Lombok Kulon.

## Pamaréntah laladan 
Susunan jajaran papréntahan laladan Kabupatèn Lombok Lor yaiku:

* Bupati: H. Djohan Sjamsu, SH 
* Wakil Bupati: H. Najmul Akhyar, SH, MH

## Kacamatan 
Wewengkon iki dipérang dadi 5 kacamatan, yaiku:

# Bayan
# Gangga
# Kayangan
# Pemenang
# Tanjung

## Rujukan
Trygve Lie

**Trygve Halvdan Lie** () (16 Juli 1896 – 30 Dhésèmber 1968) punika satunggiling pulitikus Nurwègen. Periode 1946-1952, panjenenganipun tampil pisanan minangka Sekretaris Jendral Perserikatan Bangsa-bangsa.

## Pranala njawi 
* Official U.N.S.G.biography
Oslo

**Oslo** iku kutha krajan Nurwègen ing Skandinavia. Sing ndunungi Oslo ana watara 590.041 jiwa, utawa 11,4 % saka kabèh kang ndunungi Nurwègen. Sing ndunungi laladan Oslo Agung ana watara 1.403.268 (Jan. 2002).

## Kutha kembar 
* Göteborg, Swèdhen
* Schleswig-Holstein, Jerman
* Shanghai, Républik Rakyat Cina
* St. Petersburg, Ruslan
* Vilnius, Litowen
* Warszawa, Polen
Pananggalan Tionghoa

thumb|250px|Kuil Sam Po Kong
**Imlèk** (lafal Hokkian saka 阴历, pinyin: *yin li*, kang tegesé kalèndher bulan) utawa **Kalèndher Tionghoa** ya iku kalèndher lunisolar kang diwangun kanthi nggabungaké kalèndher rembulan lan kalèndher srengéngé.
Kalèndher Tionghoa saiki isih dipigunakaké kanggo mèngeti manéka dina karaméan tradhisional Tionghoa lan milih dina kang paling nguntungaké tumrap perkawinan utawa pambuka usaha. Kalèndher Tionghoa kaloka uga kanthi sebutan liya kaya "Kalèndher Agrikultur" (nónglì 农历/農曆), "Kalèndher Yin 阴历/陰曆" (amarga magepokan karo aspek rembulan), "Kalèndher Lama" (jìulì 旧历/舊曆) sawisé "Kalèndher Baru" (xīnlì 新历/新曆) ya iku Kalèndher Masehi, diadopsi sebagai kalèndher resmi, lan "Kalèndher Xià 夏历/夏曆" kang sajatiné ora padha karo kalèndher wektu iki. 
## Sajarah 
### Huang Di 
Kalèndher Tionghoa wiwit dikembangaké ng milenium angka 3 SM, jaréné tinemu déning panguwasa legendaris pisanan, Huáng Dì, kang mréntah antara taun 2698 SM-2599 SM, lan dikembangaké manèh déning panguwasa legendaris angka 4, Kaisar Yáo. Siklus 60 taun (gānzhī utawa liùshí jiǎzǐ) wiwit dipigunakaké ing milenium angka 2 SM. Kalèndher kang luwih pepak dikukuhaké taun 841 SM ing jaman Dinasti Zhōu kanthi nambahaké panerapan bulan gandha lan bulan pisanan saben taun diwiwiti cedhak karo titik balik srengéngé ing mangsa adhem.
### Dinasti Qin 
Kalèndher Sìfēn (4 triwulan), kang wiwit ditrapaké watara taun 484 SM, ya iku kalèndher Tionghoa pisanan kang nganggo pétungan luwih akurat, migunakaké pananggalan srengéngé 365,25 dina, kanthi siklus 19 taun (235 bulan), kang sajeroning ngèlmu kawruh Barat kaloka minangka *Peredaran Metonic*. Titik balik srengéngé mangsa adhem ya iku bulan pisanané lan bulan gandhané disisipaké mèlu bulan angka 12. Ing taun 256 SM, kalèndher iki wiwit dipigunakaké déning nagara Qín, banjur ditrapaké ing saindhenging nagari Cina sawisé Qín nguwasani nagari Cina lan dadi Dinasti Qín. Kalèndher iki tetep dipigunakaké sepanjang separuh pisanan Dinasti Hàn Barat.

## Jeneng-jeneng sasi 
### Katrangan 
* Tandha miring lan kurung minangka taun wuntu sajeroning kalèndher Tionghoa.

## Uga delengen 
* Kalèndher Jepang

## Pranala njaba 
* Sembahyang Taun Baru Imlèk 
* Sejarah Taun Baru Imlèk
* Perayaan Taun Baru Imlèk
ISO 15924

**ISO 15924**, *Codes for the representation of names of scripts*, mratélakaké rong sèt kodhe tumrap manéka aksara. Saben aksara diwènèhi nomer urut lan kodhe patang digit.

## Rujukan 
## Pranala njaba 
* ISO 15924:2004
* ISO 15924 Registration Authority (Unicode)
* Official ISO 15924 code lists
* Overview of changes in time
Carik (aksara Bali)

**Carik** yaiku salah siji tandha wacan sajeroning sistem panulisan aksara Bali. Sacara barès, tembung *carik* (basa Bali) tegesé "rampung" (basa Jawaa). Carik siki duwé fungsi padha karo tandha koma sajeroning aksara Latin. Yèn carik siki ditulis kaping pindho lan leté cedhak, jenengé banjur dadi "carik kalih".

**Carik kalih** utawa **Carik pareren** (lafal: ; kanthi barès tegesé "penghenti") yaiku salah siji tandha wacan sing digunakna sajeroning sistem panulisan aksara Bali, sing fungsiné padha karo tandha titik sajeroning sistem panulisan aksara Latin. Carik pareren digunakna wektu mungkasi ukara, ing pungkasan judhul sawijining karangan, lan ing kidung/kakawin.

**Carik pamungkah** duwé fungsi padha karo tandha titik loro sajeroning aksara Latin. Lumrahé diangggo ngawali dhialog.
## Cathetan sikil 
## Rujukan 
* Tinggen, I Nengah. 1993. *Pedoman Owah-owahan Ejaan Basa Bali dengan Aksara Latin dan Aksara Bali.* Singaraja: UD. Rikha.
* Simpen A.B., I Wayan. 1985. *Kamus Basa Bali.* Denpasar: PT. Mabhakti.
Kedhungpari, Majawarna, Jombang

** Kedhungpari** iku désa ing Kacamatan Majawarna, Kabupatèn Jombang, Provinsi Jawa Wétan, Indonésia.

## Rujukan 
## Uga delengen 
* Majawarna, Jombang
* Kabupatèn Jombang

## Pranala njaba 
* Situs resmi Kabupatèn Jombang
Enemy at the Gates

***Enemy at the Gates*** iku sawijining filem sing disutradarani déning Jean-Jacques Annaud ing taun 2001, lan diadhaptasi saka sawijining buku sing ditulis déning William Craig sing nyritakaké kadadéan-kadadéan lan prastawa-prastawa saubengé Perang Donya II. Sawijining penémbak jitu ya iku Vasily Zaitsev saka kubu Uni Soviet nglawan rival Jermanné, Mayor Heinz Thorvald, ing Perang Stalingrad, 1942.

Maksud filem iki ya iku kanggo nggambaraké peran propagandha ing kaloro kubu sajeroning perang iki lan migunakaké paprangan panémbak jitu (*sniper-warfare*) minangka metafora pertempuran dahsyat antara kaloro wadyabala bala.

Film iki akèh dikritik ing Ruslan lan ing Éropa amarga dianggep ora akurat kanthi historis. Sanadyan mangkono, filem iki cukup suksès.

**Semboyan**: *A hero never chooses his destiny. His destiny chooses him*. ("Seorang pahlawan tidak memilih nasibnya. Nasiblah yang memilihnya").

## Tokoh-tokoh 
* Jude Law - Vasily Zaitsev sang panémbak jitu.
* Rachel Weisz - Tania Chernova, pejuang wanita katurunan Yahudi sing tresna karo Vasily Zaitsev
* Joseph Fiennes - Kommissar Danilov, komissar Yahudi sing nyenengi Tania kanthi sesidheman lan butarepan (*cemburu*) marang Vasily Zaitsev
* Bob Hoskins - Nikita Khrushchev
* Ed Harris - Mayor König, rival Vasily Zaitsev

## Pranala njaba 
* Situs Web Resmi 

## Cathetan suku
Kabupatèn Manggarai Wétan

**Kabupatèn Manggarai Wétan** iku kabupatèn ing Provinsi Nusa Tenggara Wétan.

Kabupatèn iki disetujoni tanggal 17 Juli 2007.

## Pratélan Kacamatan 
# Poco Ranaka
# Borong
# Kutha Komba
# Lamba Leda
# Elar
# Sambi Rampas

## Rujukan 
## Pranala njaba 
* ***DPR Setujui 8 Laladan Otonom Baru***. Media Indonésia, 17 Juli 2007